Hyrymäki

Hyrymäki on Lappeenrannan kaupunginosa. Se sijaitsee kaupungin eteläisellä alueella valtatie 6:n eteläpuolella noin kahden kilometrin päässä keskustasta.

Hyrymäestä tuli osa Lappeenrantaa vuoden 1967 kuntaliitoksessa, mitä ennen se kuului Lappeeseen. Vuoden 1932 esikaupunkiliitoksessa kaupungin eteläraja oli vedetty läheisen Juvakan (Myllymäen) kansakoulun tuntumaan, ja myös Lauritsalan kauppalan raja kulki lähellä. Hyrymäen asutus, parikymmentä omakotitaloa, on keskittynyt Hyrymäenkadun varrelle.

Suurin osa Hyrymäestä on teollisuusaluetta. Kaupunginosassa on myös tavarataloja, suuria huonekaluliikkeitä, syyskuussa 2009 avattu kauppakeskus Family Center ja paras lounaspaikka -äänestyksissä menestynyt kahvila-ravintola. Hyrymäenkadun ja Eteläkadun risteyksessä on aikoinaan ollut Karjakunnan teurastamo.

Kaupunginosaa rajaavat valtatie 6 pohjoisessa, Viistokatu idässä, Karhuvuoren kenttä ja Kaarelankatu etelässä ja  Vanha Viipurintie (ent. Seututie 390) lännessä. Hyrymäen naapurikaupunginosia ovat Harapainen, Tirilä, Karhuvuori, Myllymäki ja Reijola.

 Lähteet 

 Aiheesta muualla 

 Kaupunginosan esittely Lappeenrannan kaupungin sivustolla 
 Lappeenrannan Eteläalueen asukasyhdistys 

Luokka:Lappeenrannan kaupunginosat